ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
இந்தியா-கனடா IC - ஒருங்கிணைந்த உற்பத்தி துல்லியத் தொகுப்பு செல்லுலார் தொழில்நுட்ப  வருடாந்திர ஆராய்ச்சி மாநாடு, ஒத்துழைப்பை புதிய நிலைக்குக் கொண்டு செல்வதற்கான வழிகளைப் பற்றி விவாதிக்கப்பட்டது
இந்தியா-கனடா ஐ.சி-ஒருங்கிணைந்த உற்பத்தி துல்லியத் தொகுப்பு செல்லுலார் தொழில்நுட்ப வருடாந்திர ஆராய்ச்சி மாநாட்டில், தற்போதுள்ள சர்வதேச இணைப்புகளை வலுப்படுத்துவதன் மூலமும், பல பகுதிகளில் சிறந்த நடைமுறைகளைப் பகிர்ந்து கொள்வதன் மூலமும், அரசு மற்றும் தனியார் நிறுவனங்களில் புதிய ஒத்துழைப்புகளைத் தொடங்குவதன் மூலமும் இரு நாடுகளுக்கு இடையிலான ஒத்துழைப்பை அடுத்த கட்டத்திற்கு கொண்டு செல்வதற்கான வழிகள் குறித்து விவாதிக்கப்பட்டது.
இந்தோ-கனடிய அறிவியல், தொழில்நுட்ப ஒத்துழைப்பின் முக்கியத்துவத்தை எடுத்துக்கூறிய அதன் செயலாளரும், அறிவியல் மற்றும் தொழில்நுட்பத் துறை  பேராசிரியருமான அசுதோஷ் சர்மா கூறுகையில், "இரு நாடுகளுக்கும் இடையிலான ஒத்துழைப்பை வேறு நிலைக்குக் கொண்டு செல்ல புதிய முறைகள் ஆராயப்பட வேண்டும் என தெரிவித்தார். செயற்கை நுண்ணறிவு, குவாண்டம் அறிவியல் மற்றும் எலக்ட்ரிக் மொபிலிட்டி ஆகியவற்றில் புதிய ஆராய்ச்சிகளை மேற்கொள்வதோடு, விஞ்ஞானம், தொழில்நுட்ப வரிசைப்படுத்தல், அறிவியலில் பன்முகத்தன்மை மற்றும் பள்ளிகளில் அறிவியல், தொழில்நுட்பம், பொறியியல் மற்றும் கணிதம்  ஆகிய துறைகளில் சிறந்த நடைமுறைகளும் இரு நாடுகளுக்கிடையே பகிர்ந்து கொள்ளப்படலாம் என்று தெரிவித்தார்.
மேலும், இந்தியாவின் அறிவியல், தொழில்நுட்பம் மற்றும் புதிய கண்டுபிடிப்புக் கொள்கை குறித்த மாநாடு குறித்து தெரிவித்ததுடன், குறிப்பிடத்தக்க பயனாளர்களில் ஒருவராக சர்வதேச இணைப்புகளின் பங்கையும் எடுத்துரைத்தார். அத்தகைய இணைப்புகளை வலுப்படுத்துவதற்காக கனடியp பார்வைகளையும், பங்கேற்பையும் அவர் வரவேற்றார்.
சமுதாய மாற்றம் மற்றும் நிலைத்தன்மையை விரைவுபடுத்துவதற்கான புதுமையான பலதரப்பட்ட கூட்டாண்மைக்காக இந்தியா-கனடா மையத்தால்  இந்த மாநாடு 6 ஆகஸ்ட் 2020 அன்று இணையம் வாயிலாக ஏற்பாடு செய்யப்பட்டது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
213.91 கோடி 94.38 கோடி 2-வது தவணை மற்றும் 17.16 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 18,81,319 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 50,594 கொவிட் சிகிச்சை பெறுபவர்கள் எண்ணிக்கை 0.11 சதவீதமாக உள்ளது.
குணமடைந்தோர் விகிதம் தற்போது 98.7 சதவீதம்
கடந்த 24 மணி நேரத்தில் 7,094 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,38,93,590 என அதிகரித்துள்ளது.
கடந்த 24 மணி நேரத்தில் 5,379 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.80 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,21,917 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1857275
அறிவியல் மற்றும் தொழில்நுட்பத்துறை
கொரோனா வைரஸ் தொடர்பாக அறிவியல் அடிப்படையிலான இணையதளம் தொடக்கம்
கொரோனா வைரஸ் தாக்கம் குறித்த அச்சம் நாட்டை அதிவேக விகிதத்தில் தாக்கி வரும் நிலையில், நாட்டில் உள்ள விஞ்ஞானிகளும், பொறியியலாளர்களும் இந்தத் தொற்றுநோயின் அனைத்து அம்சங்களையும் புரிந்து கொள்ள இதுவரை கண்டிராத அளவில் தங்களுக்குள் ஒத்துழைப்பை நல்கி வருகின்றனர்.
இந்தத் தொற்றுப் பரவலின் அறிவியல் ரீதியான மற்றும் உண்மையான அம்சங்களை பொதுக்களத்திற்குக் கொண்டு வருவதற்கென, `கோவிட்ஜியான்’ எனப்படும் பல நிறுவன, பல மொழி அறிவியல் தொடர்பு முயற்சி உருவாக்கப்பட்டுள்ளது.
இந்த முன்முயற்சி டாடா அடிப்படை அறிவியல் ஆராய்ச்சி நிறுவனம், , இந்திய அறிவியல் நிறுவனம்  மற்றும் டாடா நினைவு மையம்  ஆகியவற்றின் சிந்தனையில் அடிப்படையில் உருவானதாகும். இந்த உன்னத முயற்சியில் முக்கியமான பல பங்களிப்பாளர்களும் இணைந்துள்ளனர்.
இந்த முன்முயற்சியின் விளைவாக 2020 ஏப்ரல் 03 அன்று ஒரு வலைத்தளம் தொடங்கப்பட்டு செயல்பாட்டிற்கு வந்ததுள்ளது. கோவிட்ஜான் என்று பெயரிடப்பட்ட இந்த வலைத்தளம் கோவிட்-19 தாக்குதல் குறித்த கேள்விகளுக்கு பதிலளிக்கும் விதமாக ஆதாரவளங்களின் தொகுப்பை ஒன்றிணைக்கும் மையமாக செயல்படுகிறது.
கோவிட் பற்றிய தகவல்களின் உண்மையான ஆதாரமாக இருப்பதுடன் மட்டுமின்றி, பொது விழிப்புணர்வை ஏற்படுத்துவதும் இந்த வலைத்தளத்தின் முதன்மை நோக்கமாகும்; இந்த நோயைப் புரிந்துகொள்வதற்கும் அதைத் தணிப்பதற்குமான சாத்தியமான வழிமுறைகளுக்கு ஒரு முழுமையான அணுகுமுறையைக் கொண்டுவருவதும் இதன் நோக்கமாகும். இந்த வலைத்தளத்தின் முகவரி: https://covid-gyan.in
இதற்கிடையில், மற்றொரு புதிய முன்முயற்சியாக, பெங்களூரை மையமாகக் கொண்ட முதல் நிலை உயிரணு அறிவியல் மற்றும் மறுதுளிர்ப்பு மருத்துவ நிறுவனம் , உயிரியல் அறிவியலுக்கான தேசிய மையம் , ஆகிய இரண்டு பெரிய அறிவியல் நிறுவனங்களின் மாணவத் தன்னார்வலர்கள் பல உள்ளார்ந்த தகவல் தொடர்பு வழிமுறைகளையும் உதவிக் குழுக்களையும் உருவாக்கியுள்ளனர். கோவிட்-19 தொற்றுநோய் குறித்து சமூகத்தில் நிலவி வரும் அச்சங்கள், கவலைகளுக்கு இவை பதிலளிப்பதாக அமையும்.
தொடர்புக்கு: தகவல்தொடர்பு அலுவலகம், உயிரியல் அறிவியல் மையம் - NCBS
அமிதா திரிபாதி, மின்னஞ்சல்: tripathya@instem.res.in
மஹின் அலி கான், மின்னஞ்சல்: mahinnak@ccamp.res.in
(Visitor Counter : 140
இளைஞர் நலன் மற்றும் விளையாட்டு அமைச்சகம்
வயதுக்கு ஏற்ற கச்சிதமான உடல் தகுதி நெறிமுறைகள்; பஞ்சாப்பில் தொடக்கம்
சுகாதார விஷயங்கள், உடல் நலம் குறித்து மக்களிடம் விழிப்புணர்வு ஏற்படுத்தும் வகையில் அனைத்து வயதினருக்குமான ‘வயதுக்கு ஏற்ற உடற்தகுதி நெறிமுறைகள்’ பஞ்சாப் மாநிலத்தில் அந்த மாநில விளையாட்டுத்துறை மற்றும் வெளிநாட்டு வாழ் இந்தியர்கள் நலன் துறை அமைச்சர் திரு ராணா குர்மித் சிங் சோதியால் தொடங்கப்பட்டது.
இது, பாட்டியாலாவில் உள்ள தேசிய விளையாட்டு மையம் மற்றும் இந்திய விளையாட்டு ஆணையத்தின் முயற்சியான ஃபிட் இந்தியா இயக்கத்தின் கீழ் தொடங்கப்பட்டிருக்கிறது.
தமது அதிகாரப்பூர்வ இல்லத்தில் இதனை தொடங்கி வைத்த திரு. ராணா குர்மித் சிங் சோதி இது மத்திய இளைஞர் நலன் மற்றும் விளையாட்டுத்துறையின் சிறந்த முயற்சி என்றும் உடற்தகுதி நெறிமுறைகள் இன்றைக்கு பஞ்சாப் மாநிலத்தில் தொடங்கப்பட்டுள்ளது என்றும்கூறினார். எனவே, சமூகத்தில் உள்ள அனைத்துப் பிரிவு மக்களும் இந்த உடற்தகுதி குறிப்புகள் பற்றி அறிந்திருக்க வேண்டும் என்றும் கேட்டுக்கொண்டார். இது நாடு முழுவதும் உடற்பயிற்சி குறித்த பரந்த அறிவை வழங்கும் என்ற அவர், ஃபிட் இந்தியா என்ற இயக்கத்தின் பெயர் அனைத்து வயதினர் மத்தியில் உடல் தகுதி பெறும் வகையில் ஈர்த்துள்ளது என்று குறிப்பிட்டார். இது மத்திய விளையாட்டுத்துறை அமைச்சகம் மற்றும் விளையாட்டு ஆணையத்தின் சிறப்பான முயற்சி என்றும் பாராட்டுத் தெரிவித்தார். அனைத்து வயதினரும் இதனை பின்பற்றும் வகையிலும், தங்களது உடற் தகுதியை பரிசோதித்து பார்க்கும் வகையிலும் வயதுக்கு ஏற்றபடியான குறிப்பிட்ட உடல் தகுதி நெறிமுறைகள் வடிவமைக்கப்படுள்ளதற்கு தமது பாராட்டுகளையும் அவர் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1667102
----
(Visitor Counter : 81
சுகாதாரம் மற்றும் குடும்ப நலத்துறை அமைச்சகம்
புதிய கொரோனா வைரஸ், தற்போதைய நிலை: கேரளாவில் மூன்றாவது நபருக்கு நோய்த் தொற்று காணப்படுகிறது
கேரளாவில் மூன்றாவது நபருக்குப் புதிய கொரோனா வைரஸ் நோய்த் தொற்று கண்டறியப்பட்டுள்ளது. இவர் சீனாவின் வூஹானில் பயணம் செய்த தகவல் கிடைத்துள்ளது.
இவருக்கு மேற்கொள்ளப்பட்ட சோதனையில் புதிய கொரோனா வைரஸ் நோய்த் தொற்று கண்டறியப்பட்டு மருத்துவமனையில் தனிமைப்படுத்தப்பட்டுள்ளார்.
இவர் சீரான உடல் நிலையுடன் உள்ளார். உன்னிப்பாகக் கண்காணிக்கப்பட்டு வருகிறார்.
நீர்வளத் துறை அமைச்சகம்
91 முக்கிய நீர்த் தேக்கங்களில் தண்ணீர் அளவு ஒரு சதவீதம் குறைவு
நாட்டில் உள்ள 91 முக்கிய நீர்த் தேக்கங்களில்  தண்ணீர் அளவு குறைந்துவிட்டது. கடந்த மே 3ம் தேதி வரையிலான வார இறுதியில் மொத்தம் 3521.9 கோடி கன மீட்டர் நீர்தான் இருக்கிறது. இது நீர்த் தேக்கங்களின் மொத்த கொள்ளளவில் 22 சதவீதம்தான். கடந்த ஏப்ரல் மாதம் 3ம் தேதி வரையிலான காலத்தில் நீரின் அளவு 23 சதவீதம் இருந்தது. மே 3ம் தேதி வரையிலான வார இறுதியில் நீரின் இருப்பு கடந்த ஆண்டில் இதே கால கட்டத்தில் இருந்த அளவில் 85 சதவீதம்தான் இருக்கிறது. இந்த நீரின் இருப்பு கடந்த பத்தாண்டு கால சராசரி அளவில் 90 சதவீதம்தான்.
நாட்டின் 91 நீர்த்தேக்கங்களின் மொத்த கொள்ளளவு 16,199.3 கோடி கன மீட்டர் ஆகும். இது நாட்டில் புதிதாக உருவாக்கப்பட்டுள்ள நீர்த்தேக்கங்களின் மொத்த கொள்ளளவான 25,781.2 கோடி கன மீட்டர் என்ற அளவில் 63 சதவீதம்தான். இந்த 91 அணைகளில் 37 அணைகள் நீர் மின் திட்டத்திற்காகப் பயன்படுத்தப்படுகின்றன. இவற்றிலிருந்து மொத்தம் 60 மெகாவாட் மின்சாரத்துக்கும் மேல் மின்சாரம் உற்பத்தி செய்யப்படுகிறது.
தென் மண்டலம்
தென் மண்டலத்தில் ஆந்திரப் பிரதேசம், தெலுங்கானா மற்றும் இரு மாநிலங்களும் ஒருங்கிணைந்த அணைத் திட்டங்கள், கர்நாடகம், கேரளம், தமிழ்நாடு ஆகியவற்றின் அணைகள் இடம்பெற்றுள்ளன. இவற்றில் மத்திய நீர் ஆணையத்தின் கண்காணிப்பில் 31 அணைகள் இருக்கின்றன. இவற்றின் மொத்த நீர்க் கொள்ளளவு 5,159 கோடி கன மீட்டர் ஆகும். தற்போது நீரின் அளவு 700 கோடி கன மீட்டர் ஆகும். இது மொத்த கொள்ளளவில் 14 சதவீதம்தான். இதே காலக் கட்டத்தில் கடந்த ஆண்டு 9 சதவீதம் நீர் இருந்தது. கடந்த பத்தாண்டுகளில் நீரின் சராசரி இருப்பு அளவு 19 சதவீதம் ஆகும். எனவே, நடப்பு ஆண்டில் நீரின் இருப்பு கடந்த ஆண்டைக் காட்டிலும் திருப்திகரமாகவே இருக்கிறது. எனினும், பத்தாண்டுகளில் நிலவிய சராசரி அளவை விடக் குறைவாகும்.
(Visitor Counter : 110
பிரதமர் அலுவலகம்
ஆசிய விளையாட்டுப் போட்டி 2022-ல் ஆர்எஸ்:எக்ஸ் ஆண்கள் பிரிவில் வெண்கலப் பதக்கம் வென்ற ஈபாத் அலிக்குப் பிரதமர் வாழ்த்துத் தெரிவித்துள்ளார்
ஹாங்சோவில் நடைபெறும் ஆசிய விளையாட்டுப் போட்டிகள் 2022-ல் ஆர்எஸ்:எக்ஸ்  ஆண்கள் பிரிவில் வெண்கலப் பதக்கம் வென்றதற்காக ஈபாத் அலியின் அற்புதமான செயல்திறனைப் பாராட்டியுள்ள பிரதமர் திரு. நரேந்திர மோடி, அவருக்கு வாழ்த்துத் தெரிவித்துள்ளார்.
சமூக ஊடக எக்ஸ் தளத்தில் பிரதமர் கூறியிருப்பதாவது:
"பாய்மரப் படகுப் போட்டியில் ஈபாத் அலியின் அற்புதமான செயல்பாடு. ஆசிய விளையாட்டுப் போட்டியில் ஆர்எஸ்:எக்ஸ் ஆடவர் பிரிவில் வெண்கலப் பதக்கம் வென்று நமக்குப் பெருமை சேர்த்துள்ளார்.
நமது இளம் திறமையாளர்களால் முடியாதது எதுவுமில்லை என்பதை அவரது சாதனைகள் காட்டுகின்றன. அவருக்கு எனது நல்வாழ்த்துக்கள்".
குடியரசுத் துணைத் தலைவர் செயலகம்
மதிய உணவுத் திட்டத்தில் பாலைச் சேர்க்க குடியரசு துணைத் தலைவர் யோசனை
குழந்தைகளின் ஊட்டச்சத்து அளவை மேம்படுத்துவதற்காக காலை உணவிலோ அல்லது மதிய உணவிலோ பாலை சேர்க்கலாம் என்று குடியரசு துணைத் தலைவர் திரு எம் வெங்கையா நாயுடு இன்று யோசனை தெரிவித்தார்.
மத்திய மகளிர் மற்றும் குழந்தைகள் நல அமைச்சர் திருமதி ஸ்மிதி இரானியுடன் பேசும் போது இந்த யோசனையை திரு நாயுடு தெரிவித்தார். மதிய உணவுத் திட்டத்தில் பாலை சேர்க்க அனைத்து மாநிலங்களுக்கும் பரிந்துரைக்க மத்திய அரசு பரிசீலிக்கும் என்று குடியரசு துணைத் தலைவரிடம் அமைச்சர் உறுதியளித்தார்.
முன்னதாக, கால்நடை மற்றும் பால்வளத் துறை செயலாளர் திரு அனில் சதுர்வேதி குடியரசு துணைத் தலைவரை குடியரசு துணைத் தலைவர் மாளிகையில் சந்தித்து, கொவிட்-19 பெருந்தொற்றால் ஏற்பட்டுள்ள பிரச்சினைகளை எதிர்கொள்ள, பண்ணைகள் மற்றும் பால்வளத் தொழில்களுக்கு உதவ எடுக்கப்பட்டு வரும் பல்வேறு நடவடிக்கைகளைக் குறித்து எடுத்துரைத்தார்.
பண்ணைத் துறையில் தொழில்முனைதலை அரசு ஊக்குவித்து வருவதாகவும், ஊக்கத்தொகை மற்றும் கொள்கை இடையீடுகள் மூலம் ஆதரவை வழங்கி வருவதாகவும் குடியரசு துணைத் தலைவரிடம் திரு சதுர்வேதி தெரிவித்தார். இந்தத் தொழிலுக்கான கடன்களை மறுசீரமைக்க நிதி அமைச்சகத்துக்கு பரிந்துரைக்க கால்நடைத் துறை பரிசீலிக்கும் என்றும் அவர் தெரிவித்தார்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651938
நிதி அமைச்சகம்
அரசு பங்குகளின் ஏல விற்பனை அறிவிப்பு
2023ம் ஆண்டு அரசு பங்கில் 4.26 சதவீதத்தை ரூ.3000 கோடிக்கும், 2031ம் ஆண்டு அரசு பங்கில் 6.10 சதவீதத்தை ரூ.14,000 கோடிக்கும், 2061ம் ஆண்டு அரசு பங்கில் 6.76 சதவீதத்தை ரூ.9,000 கோடிக்கும் ஏலம் விடுவதற்கான அறிவிப்பை மத்திய அரசு அறிவித்துள்ளது.
இந்த ஏலங்கள் மும்பையில் ரிசர்வ் வங்கியால் செப்டம்பர் 17ம் தேதி நடத்தப்படும். அறிவிக்கப்பட்ட பங்கு விற்பனையில் 5 சதவீதம் வரை, தகுதியான தனிநபர்கள் மற்றும் நிறுவனங்களுக்கு போட்டியில்லா ஏல முறை திட்டப்படி ஒதுக்கீடு செய்யப்படும்.
போட்டி மற்றும் போட்டியற்ற ஏலங்களை ரிசர்வ் வங்கியின் இ-கியூபர் அமைப்பில் மின்னணு முறையில் செப்டம்பர் 17ம் தேதி தாக்கல் செய்யப்பட வேண்டும்.
போட்டியில்லா ஏலங்கள் காலை 10.30 மணி முதல் காலை 11.00 மணிக்குள்ளும், போட்டியுடன் கூடிய ஏலங்கள் காலை 10.30 முதல் காலை 11.30 மணிக்குள்ளும் தாக்கல் செய்ய வேண்டும்.
ஏலங்களின் முடிவுகள் செப்டம்பர் 17ம் தேதி அறிவிக்கப்படும். வெற்றிகரமாக ஏலம் எடுத்தவர்கள் அதற்கான கட்டணத்தை செப்டம்பர் 20ம் தேதி செலுத்த வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1754574
பாதுகாப்பு அமைச்சகம்
கோவிட்-19 பாதிப்புகளை எதிர்கொள்வதற்காக பாதுகாப்பு அமைச்சகத்தின் பொதுத்துறை நிறுவனப் பிரிவுகள், இராணுவத் தளவாடத் தொழிற்சாலை வாரியமும் ஆகியவற்றின் பங்களிப்பு பற்றியும், ஊரடங்கு முடிந்த பிறகு அவை இயங்கத் தொடங்குவதற்கான முன்னேற்பாட்டுத் திட்டம் குறித்தும் பாதுகாப்பு அமைச்சர் திரு. ராஜ்நாத் சிங் மீளாய்வு செய்தார்.
பாதுகாப்பு அமைச்சகத்தின் பொதுத்துறை நிறுவனப் பிரிவுகளும்  இராணுவத் தளவாடத் தொழிற்சாலை வாரியமும்  கோவிட்-19க்கு எதிரான போராட்டத்திற்கு ஆற்றியுள்ள பங்களிப்பு குறித்தும், ஊரடங்கு முடிந்த பிறகு அவை இயங்கத் தொடங்குவதற்கான முன்னேற்பாட்டுத் திட்டம் குறித்தும் பாதுகாப்பு அமைச்சர் திரு ராஜ்நாத் சிங் காணொளிக் காட்சி மூலம் இன்று மீளாய்வு செய்தார்.
கோவிட்-19ஐ எதிர்த்துப் போராடுவதோடு புதிய பொருள்களை உற்பத்தி செய்வதில் பாதுகாப்பு அமைச்சகத்தின் பொதுத்துறை நிறுவனப் பிரிவுகள் வெளிப்படுத்தி உள்ள புத்தாக்கத் திறன்களையும், உள்ளூர் நிர்வாகத்துக்கு பல்வேறு வகைகளில் அவை அளித்துள்ள உதவிகளையும் திரு ராஜ்நாத் சிங் பாராட்டினார்.
ஊரடங்கு விலக்கிக் கொள்ளப்பட்டப் பிறகு வழக்கமான பணிகளைத் தொடங்குவதற்கான முன்னேற்பாட்டுத் திட்டத்தைத் தயாரிக்குமாறு பாதுகாப்பு அமைச்சர் அறிவுறுத்தியுள்ளார். இழந்து போன வேலை நாட்களை முடிந்த அளவிற்கு ஈடுசெய்யும் வகையிலும், உற்பத்தியை அதிகரிக்கும் வகையிலும் திட்டமிடுமாறு அவர் கேட்டுக்கொண்டார். ஊரடங்கு காலத்துக்குப் பிறகு பொருளாதாரத்தை மீட்டெடுப்பதற்கான பிரதம மந்திரி நரேந்திர மோடியின் திட்டங்களைச் சுட்டிக்காட்டிய திரு ராஜ்நாத் சிங் தனியார் பாதுகாப்புத் தொழிற்சாலைகளுடன் இணைந்து பாதுகாப்பு அமைச்சகத்தின் பொதுத்துறை நிறுவனப் பிரிவுகள் பொருளாதார புத்தெழுச்சிக்கு மிகப்பெரும் பங்காற்ற முடியும் என்றார்.
பாதுகாப்பு அமைச்சகத்தின் கீழ் உள்ள பாதுகாப்பு உற்பத்தித் துறை , பாதுகாப்பு அமைச்சகம் , இராணுவத் தளவாடத் தொழிற்சாலை வாரியம், மற்றும் பாதுகாப்பு அமைச்சகத்தின் பொதுத்துறை நிறுவனப் பிரிவுகள் ஆகியன தங்களது நிறுவன சமூகப் பொறுப்புடைமை  நிதியில் இருந்து ஒரு நாள் ஊதிய நன்கொடை மூலம் ரூ.77 கோடியை பிஎம்-கேர்ஸ் நிதியத்துக்கு வழங்கி உள்ளதற்கு பாதுகாப்பு அமைச்சர் பாராட்டு தெரிவித்தார். ஏப்ரல் 2020இல் பிஎம்-கேர்ஸ் நிதியத்துக்கு பாதுகாப்பு அமைச்சகத்தின் பொதுத்துறை நிறுவனப் பிரிவுகள் மேலும் நன்கொடை அளிக்கும் என்றும் தெரிவிக்கப்பட்டது.
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 குறித்த அண்மைத்தகவல்கள் கொவிட் தொற்று உறுதிப்படுத்தப்பட்ட விகிதம் தேசிய அளவில் 6.73 விழுக்காடு, சில மாநிலங்களில் இதற்கும் குறைவான விகிதம்
நமது நாட்டில் கொவிட்-19 பெருந்தொற்றைக் கட்டுப்படுத்துவதற்காக, மத்திய அரசு, மாநில மற்றும் யூனியன் பிரதேச அரசுகளுடன் இணைந்து ஒருங்கிணைந்த நடவடிக்கைகளை மேற்கொண்டு வருகிறது. இதன் ஒரு பகுதியாக, பரிசோதனை எண்ணிக்கையை அதிகப்படுத்தவும், தொற்றுள்ளவரின் தொடர்புகளைக் கண்டறியவும், தொற்று உறுதிப்படுத்தப்பட்டவருக்கு உரிய காலத்தில் சிகிச்சை அளிக்கவும் மத்திய அரசு வலியுறுத்தி வருகிறது. பரிசோதனை திறன்களை, கணிசமாக மேம்படுத்துவதற்கும், மாநிலங்களுக்கு உதவியும் வருகிறது.
இதன் விளைவாக, நமது நாட்டில் கொவிட் தொற்று உறுதிப்படுத்தப்பட்டவர்களின் தேசிய விகிதம் 6.73 விழுக்காடாக உள்ளது. 2020 ஜூலை 5-ம் தேதியன்று நிலவரப்படி, இந்த தேசிய விகிதத்திற்கும் குறைவாக, சில மாநிலங்களில், தொற்று உறுதிப்படுத்தப்பட்டவர்களின் விகிதம் இருக்கிறது.
|
|
வரிசை எண்.
|
|
மாநிலம்/ யூனியன் பிரதேசம்
|
|
தொற்று உறுதிப்
படுத்தப்பட்டவர்களின் விகிதம் 
|
|
சோதனைகள் / பத்து லட்சம்
|
|
1
|
|
இந்தியா 
|
|
6.73
|
|
6,859
|
|
2
|
|
புதுச்சேரி
|
|
5.55
|
|
12,592
|
|
3
|
|
சண்டிகர்
|
|
4.36
|
|
9,090
|
|
4
|
|
அசாம்
|
|
2.84
|
|
9,987
|
|
5
|
|
திரிபுரா
|
|
2.72
|
|
10,941
|
|
6
|
|
கர்நாடகா
|
|
2.64
|
|
9,803
|
|
7
|
|
ராஜஸ்தான்
|
|
2.51
|
|
10,445
|
|
8
|
|
கோவா
|
|
2.5
|
|
44,129
|
|
9
|
|
பஞ்சாப்
|
|
1.92
|
|
10,257
தில்லியில் மத்திய அரசு, யூனியன் பிரதேச அரசுடன் இணைந்து மேற்கொண்ட நடவடிக்கைகளால் பரிசோதனைகளின் எண்ணிக்கை அதிகப்படுத்தப்பட்டுள்ளது. புதிய விரைவுபடுத்தப்பட்ட ஆன்டிஜென் பாயின்ட் – ஆஃப் – கேர்  பரிசோதனைகளுடன் ஆர்டி–பிசிஆர் பரிசோதனைகளால் சுமார் 30 நிமிடத்தில் முடிவு தெரிந்துவிடுகிறது.
மத்திய அரசு மேற்கொண்ட உறுதியான, கவனம் குவிந்த நடவடிக்கைகளால் நாள் ஒன்றுக்கு பரிசோதிக்கப்பட்ட மாதிரிகளின் எண்ணிக்கை 5,481இலிருந்து  18,766 ஆக  அதிகரித்துள்ளது. தில்லியில் பரிசோதனைகளின் எண்ணிக்கை கணிசமாகக் கூட்டப்பட்டிருக்கும் நிலையிலும், கடந்த 3 வாரங்களாக தொற்று உறுதிப்படுத்தப்பட்டவர்களின் விகிதம், 30 விழுக்காட்டிலிருந்து 10 விழுக்காடாகக் குறைந்துள்ளது.
(
புதிய மற்றும் புதுப்பிக்கத்தக்க எரிசக்தி அமைச்சகம்
கிராமங்களில் எல்இடி பல்புகள் வழங்கும் மின்னொளி வாகனத்தைத் தொடங்கிவைத்தார் அமைச்சர் ஆர்.கே. சிங்
பாரத் ரத்னா டாக்டர் பீம்ராவ் அம்பேத்கரின் 127வது பிறந்தநாளையொட்டி,
மத்திய மின்சாரம், புதுப்பிக்கத் தக்க மாற்று எரிசக்தித் துறை  இணையமைச்சர் திரு. ஆர்.கே. சிங், நலிந்த பிரிவினருக்கான பல்வேறு நலத் திட்டங்களை இன்று  தொடங்கிவைத்தார்.
பிகார் மாநிலம் ஆரா என்ற இடத்தில் எல்.இ.டி. பல்புகளை விநியோகம் செய்யும் “மின்னொளி வழங்கு வாகனத்தை”  அவர் கொடியசைத்துத் தொடங்கிவைத்தார். அத்துடன் பல்வேறு கிராமத் தன்னாட்சிப் பிரசார இயக்கத்தையும் அவர் தொடங்கிவைத்தார்.
இதையொட்டிய நிகழ்ச்சியில் பேசியபோது அனைவருக்கும் 24 மணி நேரமும் மின்சாரம் கிடைப்பதற்கு மத்திய அரசு மேற்கொண்டுள்ள உறுதியை திரு. சிங் விவரித்தார்.
“சவுபாக்கியா  திட்டத்தின் கீழ் ஒவ்வொரு வீடும் வரும் டிசம்பர் மாதத்தில் மின்சார இணைப்பைப் பெறும்” என்று அமைச்சர் தெரிவித்தார்.
கிராமப் புறங்களில் புதுப்பிக்கத் தக்க மின்சாரத்தின் தேவை குறித்து விவரித்த அவர், “பொது மின்தொகுப்பிலிருந்து மின்சாரத்தைப் பெறாமல் தாங்களே மின்சாரத்தை உற்பத்தி செய்துகொள்வதன் மூலம் கிராமப்புறப் பெண்கள் அதிகாரம் பெற்றவர்கள் ஆகிறார்கள். அத்துடன் இந்த மின்சாச் சக்தி பள்ளி செல்லும் குழந்தைகளுக்குப் பெரிதும் பயன் அளிக்கும். அதனால், அவர்கள் பள்ளிப் பாடங்களைப் படித்து வாழ்க்கையில் முன்னேறலாம். அதன் மூலம் நலிந்த பிரிவினர் சமுதாயத்தின் இதர பிரிவினருடன் இணைந்து செயல்படவும் வழியேற்படும்” என்றார் அமைச்சர் திரு. சிங்.
மின்னொளி வழங்கு வாகனம் பீகார் மாநிலம் முழுவதும் பயணம் செய்து எல்.இ.டி. பல்புகளை விநியோகம் செய்யும். அத்துடன், மின்சக்தியைச் சிக்கனமாகப் பயன்படுத்துவது, மின்சாரச் சேமிப்பு குறித்த விழிப்புணர்வுப் பிரசாரத்தையும் இந்த வாகனம் மேற்கொள்ளும். இதைப் போல் உஜ்வாலா திட்டத்தின் கீழ், நாடு முழுவதும் 16 ஆயிரம் கிராமங்களில் ஏழை எளியவர்களுக்காக, உன்னத ஜோதி,
என்ற திட்டத்தின்கீழ் ரூ. 50 என்று மலிவான விலையில் இந்த பல்புகள் வழங்கப்படும்.
மத்திய அரசு தொடங்கியுள்ள கிராமத் தன்னாட்சிப் பிரசாரம் சமூக நல்லிணக்கத்தை வலியுறுத்தும் வகையிலும் கிராமப்புறங்களில் மத்திய அரசு மேற்கொண்டுள்ள திட்டங்கள் குறித்து விளக்கும் வகையிலும் அமைந்திருக்கும். இந்தப் பிரசாரம் நாடு முழுவதும் 16 ஆயிரம் கிராமங்களில் 2018ம் ஆண்டு ஏப்ரல் 14ஆம் தேதி தொடங்கி, மே 5ஆம் தேதி வரையில் நடைபெறும்.
மத்திய அமைச்சரவை
இந்தியா மற்றும் ஜப்பான் இடையேயான இருதரப்பு மாற்றிக்கொள்ளும் உடன்படிக்கைக்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவை, இந்தியா மற்றும் ஜப்பான் இடையேயான இருதரப்பும் மாற்றிக்கொள்ளும் உடன்படிக்கைக்கு  ஒப்புதல் வழங்கியதுடன், இந்திய ரிசர்வ் வங்கிக்கு , பேங்க் ஆஃப் ஜப்பானுடன் அதிகபட்சமாக 75 பில்லியன் அமெரிக்க டாலர் அளவிற்கு இருதரப்பும் மாற்றிக்கொள்ளும் உடன்படிக்கையில் கையெழுத்திடவும் அதிகாரமளித்துள்ளது.
சிறப்பம்சங்கள்:
இந்தியா மற்றும் ஜப்பான் இடையேயான இந்த மாற்றிக்கொள்ளும் உடன்படிக்கை என்பது, பிரதானமாக, அந்நிய செலவாணியில் குறுகிய கால பற்றாக்குறையை எதிர்க்கொள்ளும்வகையில் நிலுவை செலுத்துதல்களில் உரிய அளவினை பராமரிப்பதற்காக, அதிகபட்சமாக 75 பில்லியன் அமெரிக்க டாலர் அளவிற்கு பரிமாற்றம் மற்றும் மீள்-பரிமாற்றத்திற்கானதாகும்.
நன்மைகள்
கடினமான நேரங்களில் ஒருவருக்கொருவர் உதவுதல் என்ற மூலோபாய நோக்கத்திற்கும் மற்றும் சர்வதேச நம்பிக்கையை மீண்டும் நிலைநாட்டுவதற்கும், இந்தியா மற்றும் ஜப்பான் இடையேயான பரஸ்பர ஒத்துழைப்பின் மிகச் சிறந்த உதாரணமாக இந்த இருதரப்பும் மாற்றிக்கொள்ளும் உடன்படிக்கை  உள்ளது. இந்த வசதி, பயன்படுத்திக் கொள்ளும் வகையில் ஒப்புகொண்ட மூலதன தொகை இந்தியாவிற்கு கிடைத்திட செய்யும். மேலும், இந்த உடன்படிக்கையினால், நாட்டின் அந்நிய செலவாணி பரிமாற்ற விலை நிலைத்தன்மையின் மீது மிகுந்த நம்பிக்கையை ஏற்பட்டு, இந்திய நிறுவனங்கள் வெளிநாட்டு மூலதனங்களை பெறுவதை அதிகரிக்கச் செய்யும். நிலுவை செலுத்துதல்களின்  காரணமாக ஏற்படும் சிரமங்களை கடந்து செல்லும் வகையிலும், உள்நாட்டு நாணயத்தின் மீதான ஊகத் தாக்குதல்களை தடுக்கும் வகையிலுமான இந்த மாற்றிக்கொள்ளும் வசதி, நாணய பரிமாற்ற விலையின் ஏற்ற இறக்கத்தை சீராக வைப்பதற்கான இந்திய ரிசர்வ் வங்கியின் திறனை பெரிதும் அதிகரிக்கும்.
இந்த உடன்படிக்கையானது, இந்தியா மற்றும் ஜப்பான் இடையே பரஸ்பர பொருளாதார ஒத்துழைப்பு மற்றும் சிறப்பு மூலோபாய மற்றும் உலகளாவிய கூட்டின் மற்றொரு மைல்கல்லாகும்.
பிரதமர் அலுவலகம்
கொவிட்-19 மேலாண்மை குறித்து நாடு முழுவதும் உள்ள மாநிலங்கள் மற்றும் மாவட்ட அதிகாரிகளுடன் பிரதமர் நாளை கலந்துரையாடுகிறார்
கொவிட் தொற்றை கையாள்வதில் மாநிலங்கள் மற்றும் மாவட்ட அளவிலான கள அதிகாரிகளின் அனுபவங்களை அறிய, அவர்களுடன் பிரதமர் திரு நரேந்திர மோடி, மே 18ம் தேதி காலை 11 மணிக்கு கலந்துரையாடவுள்ளார்.
பல மாவட்டங்களில் கொவிட் நோயாளிகளின் எண்ணிக்கையும், தொற்று பரவலும் அதிகமாக காணப்படுகின்றன.
கொவிட்-19க்கு எதிரான போராட்டம், பல மாநிலங்கள் மற்றும் மாவட்டங்களில், கள அதிகாரிகளால் முன்னின்று மேற்கொள்ளப்படுகிறது. இவர்களில் பலர் சிறந்த முயற்சிகளை மேற்கொண்டு, கற்பனையான தீர்வுகளை கொண்டு வந்துள்ளனர். இது போன்ற முன்முயற்சிகளை பாராட்டுவது, பயனுள்ள மீட்பு திட்டத்தை உருவாக்கவும், இலக்கு உத்திகளை அமல்படுத்தவும், தேவையான கொள்கை தலையீடுகளை ஆதரிக்கவும் உதவும்.
தொற்று பரவலைக் கட்டுப்படுத்த கடுமையான கட்டுப்பாட்டு நடவடிக்கைகள் மேற்கொள்ளப்படுவதை உறுதி செய்வதிலிருந்து, அதிகரிக்கும் இரண்டாவது அலையை கையாள்வதற்கான சுகாதார வசதிகளைத் மேம்படுத்துவது, சுகாதாரப் பணியாளர்கள் கிடைக்கச் செய்வது மற்றும் தேவையான பொருட்களின் தடையற்ற விநியோகம் வரை, பல பயனுள்ள நடவடிக்கைகள் எடுக்கப்பட்டுள்ளன. நிலைமையை சமாளிக்க பல அயராத முயற்சிகளை இந்த மாவட்டங்கள் மேற்கொண்டுள்ளன. இதன் வெற்றி கதைகளை நாடு முழுவதும் பல மாநிலங்களில் பின்பற்ற முடியும்.
இவர்களின் கலந்துரையாடல் மூலம், குறிப்பாக வளரும் நகரங்கள் மற்றும் ஊரக பகுதிகளில் நடைபெறும் கொவிட்-19க்கு எதிரான போராட்டத்தை தொடர்வதில் ஆலோசனைகள் மற்றும் பரிந்துரைகளை வழங்குவதோடு, பிரதமர் மற்றும் அதிகாரிகள் தங்களின் சிறந்த நடைமுறைகளை பகிர்ந்து கொள்வர்.
நாளைய கூட்டத்தில் கர்நாடகா, பீகார், அசாம், சண்டிகர், தமிழ்நாடு, உத்தரகாண்ட், மத்தியப் பிரதேசம், கோவா, இமாச்சலப் பிரதேசம், தில்லி ஆகிய மாநிலங்களைச் சேர்ந்த அதிகாரிகள் கலந்து கொள்வர்.
தொலைதொடர்பு மற்றும் தகவல் தொழில்நுட்ப அமைச்சகம்
தொலைத்தொடர்புத் துறையில் 'செயற்கை நுண்ணறிவு மற்றும் பெரிய தரவுகளை பயன்படுத்துதல்' குறித்த ஆலோசனைகளை பெறுவதற்கான கடைசி தேதியை தொலைத்தொடர்பு ஒழுங்குமுறை ஆணையம் நீட்டித்துள்ளது
இந்திய தொலைத்தொடர்பு ஒழுங்குமுறை ஆணையம் 'தொலைத்தொடர்புத் துறையில் செயற்கை நுண்ணறிவு மற்றும் பெரிய தரவுகளை பயன்படுத்துவது' தொடர்பான கட்டுரையை வெளியிட்டுள்ளது. இதுகுறித்த கலந்தாய்வில் எழுப்பப்பட்ட பிரச்சினைகள் குறித்து கருத்துகளை தெரிவிக்க அக்டோபர் 14-ஆம் தேதியும், எதிர்கருத்துகளை தெரிவிக்க அக்டோபர் 28-ஆம் தேதியும் கடைசி நாளாகும்.
இந்த கட்டுரை மிகவும் விரிவாக இருப்பதால் விரிவான விவாதங்கள் தேவை, விவாதித்து பதிலளிக்க கூடுதல் காலஅவகாசம் தேவை என்பதால் கடைசி தேதியை நீட்டிக்கும்படி எழுந்த கோரிக்கைகளை கருத்தில் கொண்டு காலநீட்டிப்பு செய்யப்பட்டுள்ளது. அதன்படி கருத்துகளை தெரிவிக்க நவம்பர் 4-ஆம் தேதியும், எதிர்கருத்துகளை தெரிவிக்க நவம்பர் 18-ஆம் தேதியும் கடைசி நாளாக நிர்ணயிக்கப்பட்டுள்ளது.
கருத்துக்கள் மற்றும் எதிர்கருத்துக்களை இந்திய ஒழுங்குமுறை ஆணையத்தின் ஆலோசகர் திரு.ஆனந்த் குமார் சிங் என்பவரின் advqos@trai.gov.in. என்ற மின்னஞ்சல் முகவரிக்கு அனுப்பலாம். ஏதேனும் தகவல்கள் பெற வேண்டுமெனில் +91-11-23210990 என்ற எண்ணில் திரு.ஆனந்த் குமார் சிங்-கை தொடர்பு கொள்ளலாம்.
ரசாயனம் மற்றும் உரங்கள் அமைச்சகம்
கருப்பு பூஞ்சை தொற்றுக்கு சிகிச்சை அளிக்கப் பயன்படும் ஆம்போடெரிசின்-பி கூடுதலாக ஒதுக்கீடு – திரு சதானந்த கவுடா
பல்வேறு மாநிலங்களில் அதிகரித்து வரும், கருப்பு பூஞ்சை  தொற்றால் பாதிக்கப்படுபவர்களின் எண்ணிக்கையை விரிவாக ஆய்வு செய்ய பிறகு, ஆம்போடெரிசின்-பி மருந்து 23,680 குப்பிகளை கூடுதலாக, மாநிலங்களுக்கும் யூனியன் பிரதேசங்களுக்கும் இன்று ஒதுக்கி இருப்பதாக மத்திய இரசாயனங்கள் மற்றும் உரத்துறை அமைச்சர் திரு டி வி சதானந்த கவுடா அறிவித்துள்ளார்.
நாடெங்கிலும் சுமார் 8,848 பேர் கருப்பு பூஞ்சை தொற்றால் பாதிக்கப்பட்டுள்ளதாகவும், அதற்கேற்ப மருந்து ஒதுக்கீடு செய்யப்பட்டிருப்பதாகவும் அவர் மேலும் தெரிவித்தார்.
தமிழ்நாட்டில் 40 பேர் இந்தத் தொற்றால் பாதிக்கப்பட்டுள்ளனர். 140 குப்பிகள் ஆம்போடெரிசின்-பி மருந்து தமிழகத்துக்கு ஒதுக்கீடு செய்யப்பட்டுள்ளது.
நாட்டிலேயே மிக அதிகமாக குஜராத்தில் 2,281 பேரும், அதற்கடுத்து மகாராஷ்டிராவில் 2,000 பேரும், ஆந்திரப்பிரதேசத்தில் 910 பேரும் இந்தத் தொற்றால் பாதிக்கப்பட்டுள்ளனர்.
மேலும் விவரங்களுக்கு கீழே உள்ள ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1720822